|  |  |  |
| --- | --- | --- |
| **REPUBLIKA HRVATSKA**  **MINISTARSTVO TURIZMA I SPORTA** | | \*P/2872097\* |
| KLASA: | 334-07/21-07/1 |  |
| URBROJ: | 529-04-01-01/1-21-1 |
| Zagreb, | 22. veljače 2021. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Na temelju Nacionalne razvojne strategije Republike Hrvatske do 2030. godine („Narodne novine“, broj 13/21), Programa Vlade Republike Hrvatske 2020. – 2024., Državnog proračuna Republike Hrvatske za 2021. godinu i projekcije za 2022. i 2023. godinu („Narodne novine“, broj 135/20), Provedbenog programa Ministarstva turizma i sporta za razdoblje 2021. – 2024. godine i Akcijskog plana razvoja cikloturizma, ministrica turizma i sporta donosi  **P R O G R A M**  **razvoja cikloturizma na kontinentu u 2021. godini**   |  |  | | --- | --- | | **OPĆI CILJ** | * Podizanje konkurentnosti ukupnog hrvatskog turističkog sektora razvojem cjelovite i kvalitetne turističke ponude na načelima održivosti | | **POSEBNI CILJEVI** | * Unapređenje turističke kvalitete i sadržaja turističkog proizvoda na kontinentu; * razvoj turističke infrastrukture i očuvanje turističke resursne osnove na kontinentu; * generiranje ključnog motiva dolaska na kontinentu; * primjerenija valorizacija resursa na kontinentu; * stvaranje nove atrakcijske osnove na kontinentu; * poticanje rasta turističke potrošnje na kontinentu; * održivost turističke destinacije; * povećanje zadovoljstva gostiju ponudom u destinaciji. | | **PRIHVATLJIVE AKTIVNOSTI** | Prema prethodno izrađenom Operativnom planu razvoja cikloturizma županije (2017.-2020.)\* moguće prihvatljive aktivnosti su:   1. Izrada prometnih elaborata u svrhu trasiranja i označavanja cikloturističkih ruta; 2. Izrada/postavljanje signalizacije/info ploča duž cikloturističkih ruta, uključujući oznaku EuroVelo rute; 3. Uređenje/opremanje cikloturističkih ruta i postavljanje servisnih stanica za popravak bicikala duž cikloturističkih ruta; 4. Izrada projektno tehničke dokumentacije za dogradnju/izgradnju biciklističkih staza (uključujući i staze za određene tipove biciklizma - enduro, XC, downhill i sl.); 5. Izrada standarda za „bed&bike“ smještajne objekte; 6. Postavljanje brojača biciklističkog kretanja/prometa na EuroVelo rutama, na dr. međunarodnim pravcima biciklističkih ruta (Savska ruta, Dravska ruta, Ruta Panonski put mira i sl.), u gradovima na glavnim biciklističkim pravcima kretanja, kod glavnih turističkih atrakcija na udaljenijim točkama u ruralnom prostoru i sl.; 7. Uređenje cikloturističkih odmorišta\*\*/vidikovca na cikloturističkim rutama (smart odmorišta, nadstrešnice, stalci za bicikle, postavljanje pametnih klupa, postavljanje info tabli o odmorištu i relevantnim informacijama o lokalitetu/destinaciji i sl.); 8. Izgradnja i uređenje bike parkova.   \* Ministarstvo turizma i sporta je u 2020. obustavilo Javni poziv za podnošenje zahtjeva za dodjelu potpora temeljem Programa razvoja cikloturizma na kontinentu u 2020. godini temeljem Odluke Vlade Republike Hrvatske o ograničavanju korištenja sredstava predviđenih Državnim proračunom Republike Hrvatske i financijskim planovima izvanproračunskih korisnika Državnog proračuna za 2020. godinu. Slijedom navedenoga, Ministarstvo turizma i sporta ovim javnim pozivom ima intenciju završetka realizacije operativnih planova razvoja cikloturizma županija (2017. – 2020.).  \*\*Cikloturističkim odmorištem se ne smatra izletište za lokalno stanovništvo. | | **PRIHVATLJIVI PREDLAGATELJI** | * **Jedinice područne (regionalne) samouprave – županije**:   Bjelovarsko-bilogorska, Brodsko-posavska, Karlovačka, Krapinsko-zagorska, Koprivničko-križevačka, Ličko-senjska, Međimurska, Osječko-baranjska, Požeško-slavonska, Sisačko-moslavačka, Varaždinska, Virovitičko-podravska, Vukovarsko-srijemska i Zagrebačka županija.  \*Predlagatelj ima pravo podnijeti jedan zahtjev za dodjelu bespovratnih sredstava temeljem Programa razvoja cikloturizma na kontinentu u 2021. godini. | | **IZNOS SREDSTAVA** | Minimalni iznos: 100.000,00 kn  Maksimalni iznos: 400.000,00 kn | | **KRITERIJI ZA ODABIR:** | Kriteriji za odabir:   1. Ocjena značaja projekta javne turističke infrastrukture za razvoj turizma županije (povećanje ekonomske razvijenosti predmetnog područja, povećanje turističke ponude, značaj za poduzetništvo u ugostiteljstvu i turizmu, produženje turističke sezone); **do 30 bodova** 2. Vrsta cikloturističke rute koja se uređuje – da li se uređuje EuroVelo ruta, međunarodna, nacionalna ili regionalna ruta; **do 15 bodova** 3. Da li se uz rutu nalaze lokacije veće koncentracije turističkog prometa (npr. nacionalni park/park prirode, kulturne i povijesne atrakcije, toplice i sl.); **do 15 bodova** 4. Kvaliteta i obuhvat prijavljenog projekta (dužina rute/a koje se trasiraju, uređuju, označavaju ili opremaju, broj servisnih stanica za popravak bicikla i brojača biciklističkog kretanja/prometa, kvaliteta cikloturističkog odmorišta/vidikovca (inovativno rješenje, modularne stanice, tipski objekti, ekološki prihvatljivi materijali i sl.)); **do 10 bodova** 5. Održivost projekta za vrijeme i nakon završetka provedbe projekta; **do 10 bodova** 6. Sudjelovanje drugih subjekata iz javnog i/ili privatnog sektora u financiranju projekta; **do 10 bodova** 7. Projekt se provodi u suradnji dvije ili više susjednih županija (npr. označavanje EuroVelo ruta); **do 10 bodova** | | **IZVOR FINANCIRANJA PROGRAMA** | Državni proračun RH – Aktivnosti A587061  Za ovaj program je osigurano 4.000.000,00 kn | | **PRIHVATLJIVOST TROŠKOVA** | Prihvatljivi su troškovi:   1. Izrada dokumentacije (prometni elaborati u svrhu trasiranja i označavanja cikloturističkih ruta i projektno tehnička dokumentacija za dogradnju/izgradnju biciklističkih staza); 2. Građevinski i zemljani radovi na biciklističkim rutama: asfaltiranje (samo za kraće sekcije), krčenje, raščišćavanje terena i sl.; 3. Izrada/nabava/postavljanje biciklističke signalizacije i servisnih stanica za popravak bicikala duž rute; 4. Izrada/nabava/postavljanje info ploča o ruti i županiji kao cikloturističkoj destinaciji s logotipom svih glavnih i Eurovelo ruta koje se na trasi nalaze, a na važnim lokacijama uz rutu (početak i kraj rute, turističke atrakcije, glavna raskrižja više biciklističkih puteva, granični prijelazi, prijelazi mostova i riječne skele i sl.); 5. Izrada standarda za smještajne objekte namijenjenih smještaju cikloturista/biciklista; 6. Izrada/nabava/postavljanje brojača biciklističkog kretanja prometa; 7. Opremanje i uređenje cikloturističkih odmorišta/vidikovca na cikloturističkim rutama i stazama; 8. Izgradnja i uređenje bike parkova.   Porez na dodanu vrijednost, temeljem Zakona o porezu na dodanu  vrijednost („Narodne novine“, broj 73/13, 99/13, 148/13, 153/13,  143/14, 115/16, 106/18, 121/19 i 138/20) je prihvatljiv.  Ministarstvo sufinancira do 90% opravdanih/prihvatljivih  troškova provedbe pojedinačnog projekta. | | **NAČIN PODNOŠENJA ZAHTJEVA** | Ministarstvo objavljuje Javni poziv za kandidiranje projekata za dodjelu potpora temeljem ovog Programa na internetskoj stranici Ministarstva **www.mints.gov.hr**.  Zahtjev za dodjelu potpora podnosi se poštanskim putem ili osobno u zatvorenoj omotnici na adresu:  ***Naziv i adresa prijavitelja***  **MINISTARSTVO TURIZMA I SPORTA RH**  **„Prijava na javni poziv – Program razvoja cikloturizma na kontinentu u 2021. godini."**  **Prisavlje 14**  **10 000 ZAGREB** | | **DOKUMENTACIJA**  **KOJA SE**  **DOSTAVLJA UZ ZAHTJEV** | * + 1. Ispunjeni obrazac CKL/21;     2. Potvrda nadležne Porezne uprave o nepostojanju duga prema državi, ne starija od 30 dana;     3. Troškovnik predloženog projekta sastavljen na temelju ponuda (priložiti ponude);     4. Kratki opis projekta za koji se traži potpora;     5. Za projekte koji su vezani za izgradnju, obnovu ili rekonstrukciju, korisnik potpore mora imati riješen vlasnički, drugi stvarno-pravni status ili nadležnost prema prostoru gdje će se realizirati predloženi projekt : popis svih katastarskih čestica iz obuhvata projekta, izvadci iz zemljišnih knjiga (ZK uložak) za sve čestice iz obuhvata projekta. Za zemljište u vlasništvu RH potrebno je priložiti suglasnost Ministarstva prostornog uređenja, graditeljstva i državne imovine/ Hrvatskih šuma/ Hrvatskih voda na projekt;     6. Za projekte koji su vezani za označavanje i signalizaciju postojećih cikloturističkih ruta potrebno je priložiti prometni elaborat sukladno Zakonu o cestama („Narodne novine“, broj 84/11, 22/13, 54/13, 148/13, 92/14 i 110/19);     7. Ukoliko projekt ima lokacijsku ili građevinsku dozvolu (rješenje o uvjetima građenja) – isto je potrebno priložiti;     8. Ukoliko projektima nije potrebna lokacijska ili građevinska dozvola (rješenje o uvjetima građenja) – potrebno je priložiti odgovarajuću potvrdu temeljem Pravilnika o jednostavnim i drugim građevinama i radovima („Narodne novine“, broj 112/17, 34/18, 36/19, 98/19 i 31/20);     9. Preslika cjelokupne postojeće projektne dokumentacije u elektroničkom obliku na prijenosnoj memoriji (CD, DVD, USB).   \*Ukoliko se radi o projektu koji se provodi na području dvije ili više susjednih županija, potrebno je dostaviti sporazum o suradnji između županija. | | **ODBACUJU SE** | 1. Zahtjevi koji se ne dostave u roku; 2. Zahtjevi neprihvatljivog predlagatelja; 3. Zahtjevi koji su nejasni; 4. Zahtjevi koji nisu u skladu s Programom. | | **ROK ZA PODNOŠENJE PRIJAVA** | Zahtjevi temeljem Javnog poziva zaprimaju se **zaključno s datumom 25. ožujka 2021.** | | **POSTUPAK**  **ODOBRAVANJA PROJEKATA** | Sredstva će se odobravati prema bodovnoj listi te se postotak potpore određuje sukladno ostvarenim bodovima.  Stručna radna skupina za obradu zahtjeva, koju imenuje Povjerenstvo, zaprima i obrađuje pristigle zahtjeve, provjerava da li predlagatelji zadovoljavaju propisane uvjete javnog poziva te priprema prijedlog ocjene (vrednovanja) projekata sukladno kriterijima koji dostavlja Povjerenstvu. Povjerenstvo, koje imenuje ministrica turizma i sporta, donosi prijedlog odluke o odabiru projekata i dodjeli potpora sukladno utvrđenim bodovima te ga dostavlja ministrici radi donošenja odluke. Ministrica, temeljem prijedloga odluke Povjerenstva, donosi odluku o odabiru projekata i dodjeli potpora.  Nakon objave odluke na internetskim stranicama Ministarstva, s  korisnikom se sklapa ugovor o međusobnim pravima i obvezama, nadzoru namjenskog korištenja sredstava i instrumentima osiguranja za dodijeljena sredstva (bjanko zadužnica na propisani prvi veći iznos odobrenih sredstava solemnizirana od strane javnog bilježnika, koju Ministarstvo zadržava sve do konačnog završetka projekta/programa/aktivnosti). Nakon donošenja odluke, Povjerenstvo prati provedbu projekata, razmatra slučajeve neispunjenja ugovornih obveza i predlaže ministrici poduzimanje mjera. | | **ROK ZA DONOŠENJE ODLUKE** | Odluka će se donijeti najkasnije u roku 30 dana od dana zatvaranja Javnog poziva, uz iznimno odstupanje od navedenog roka u slučaju nepredviđenih okolnosti. | | **OBJAVA ODLUKE O ODABIRU** | Odluka o odabiru s popisom korisnika i iznosom dodijeljenih sredstava po korisniku bit će objavljena na internetskim stranicama Ministarstva  ( [www.mints.gov.hr](http://www.mints.gov.hr) ).  Kandidati koji ne zadovolje uvjete javnog poziva neće biti posebno pojedinačno obaviješteni. | | **ROK ZA POTPISIVANJE UGOVORA** | Ministarstvo će s odabranim korisnicima potpisati ugovor najkasnije u roku 15 dana od dana objave Odluke. | | **NAČIN ISPLATE SREDSTAVA** | Ministarstvo će odobrena sredstva isplatiti na žiro račun korisnika u dva dijela: 50% po potpisivanju ugovora, a **do** 50% po prihvaćenom završnom pisanom izvješću sa svim potrebitim dokazima o ispunjenju preuzetih ugovornih obveza na način da ukupan iznos potpore ne može premašiti iznos veći od 90% ukupno prihvatljivih troškova projekta. | | **OBVEZE KORISNIKA** | * Sredstva treba koristiti namjenski i u ugovorenom roku - do **30. studenoga** 2021. godine; * Završno pisano izvješće o provedenim aktivnostima i radovima s pratećom dokumentacijom (preslike računa i virmana s priloženim potvrdama o plaćanju, detaljna fotodokumentacija realiziranih aktivnosti); * Na zahtjev Ministarstva dostaviti i dodatnu, naknadno traženu dokumentaciju. * Korisnik je dužan obavijestiti Ministarstvo ako ostvari financiranje predloženih aktivnosti iz drugih izvora, a radi izbjegavanja dvostrukog financiranja. | | **NADZOR** | Ministarstvo obavlja nadzor nad namjenskim korištenjem sredstava Državnog proračuna putem:   1. završnog pisanog izvješća o provedenim aktivnostima i radovima s pratećom dokumentacijom ; 2. nadzorom na licu mjesta kod korisnika sredstava.   \*Nalozi za plaćanje, kompenzacije i cesije, ponude i predračuni neće se smatrati prihvatljivim dokazima o plaćanju.  U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan sukladno ugovorenim uvjetima o tome obavijestiti Ministarstvo pisanim putem.  U slučaju utvrđivanja nepravilnosti u korištenju odobrenih sredstava donosi se Odluka o povratu sredstava. | | **ZAVRŠNE ODREDBE** | Ministarstvo zadržava pravo izmjena i dopuna ovog otvorenog Programa. |       **MINISTRICA**    **dr. sc. Nikolina Brnjac** |